CELEX: 32015D0025
Language: bg
Date: 2015-07-02 00:00:00
Title: Решение (ЕС) 2015/1195 на Европейската централна банка от 2 юли 2015 година за изменение на Решение (ЕС) 2015/298 относно междинното разпределяне на дохода на Европейската централна банка (ЕЦБ/2015/25)

21.7.2015   
            
            
               BG
            
            
               Официален вестник на Европейския съюз
            
            
               L 193/133
            
         РЕШЕНИЕ (ЕС) 2015/1195 НА ЕВРОПЕЙСКАТА ЦЕНТРАЛНА БАНКА
   от 2 юли 2015 година
   за изменение на Решение (ЕС) 2015/298 относно междинното разпределяне на дохода на Европейската централна банка (ЕЦБ/2015/25)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Устава на Европейската система на централните банки и на Европейската централна банка, и по-специално член 33 от него,
   като има предвид, че:
   
               (1)
            
            
               С Решение (ЕС) 2015/774 на Европейската централна банка (ЕЦБ/2015/10) (1) се създава програма за закупуване на активи на публичния сектор на вторичните пазари (наричана по-долу „ПЗАПС“). Необходимо е в Решение (ЕС) 2015/298 на Европейската централна банка (ЕЦБ/2014/57) (2) да бъдат установени разпоредби относно междинното разпределяне на дохода на ЕЦБ от ПЗАПС.
            
         
               (2)
            
            
               Поради това Решение (ЕС) 2015/298 (ЕЦБ/2014/57) следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Изменение
   Член 1, буква г) от Решение (ЕС) 2015/298 (ЕЦБ/2014/57) се заменя със следното:
   
      
                  „г)
               
               
                  „доход на ЕЦБ от ценни книжа“ е нетният доход, който се получава от закупени от ЕЦБ ценни книжа: i) по ППЦК съгласно Решение ЕЦБ/2010/5; ii) по ПЗОО3 съгласно Решение ЕЦБ/2014/40; iii) по ПЗОАЦК съгласно Решение ЕЦБ/2014/45; и iv) по програмата за закупуване на активи на публичния сектор на вторичните пазари (ПЗАПС) съгласно Решение (ЕС) 2015/774 на Европейската централна банка (ЕЦБ/2015/10) (3).
               
            
   Член 2
   Влизане в сила
   Настоящото решение влиза в сила на двадесетия ден след публикуването му в Официален вестник на Европейския съюз.
   
      Съставено във Франкфурт на Майн на 2 юли 2015 година.
      
         
            Председател на ЕЦБ
         
         Mario DRAGHI
      
   
   
      (1)  Решение (ЕС) 2015/774 на Европейската централна банка от 4 март 2015 г. относно програма за закупуване на активи на публичния сектор на вторичните пазари (ЕЦБ/2015/10) (ОВ L 121, 14.5.2015 г., стр. 20).
   
      (2)  Решение (ЕС) 2015/298 на Европейската централна банка от 15 декември 2014 г. относно междинното разпределяне на дохода на Европейската централна банка (ЕЦБ/2014/57) (ОВ L 53, 25.2.2015 г., стр. 24).